Никола Вапцаров
Тази сутрин рано-рано…

chitanka.info

Тази сутрин рано-рано

пред прозореца застана

малка птичка, лястовичка,

и унесено захвана:

„Чик-чирик, чик-чирик,

отворете ми за миг,

отворете и простете,

че ви будя в този час,

но какво да правя аз?

Днес ще отлетя от тук

с моите деца на юг.“ —

В миг прозореца отворен

и децата й говорят:

— А защо на юг, нима

лошо ти е у дома!

Може би си ни сърдита? —

с страх дечицата я питат

. . . . . . . . . . . . . .

. . . . . . . . . . . . . .

Е, довиждане тогава

и бъди щастлива, здрава.

Издание: Никола Вапцаров. Съчинения, „Български писател“, С. 1979, под редакцията на Бойка Вапцарова

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.